Komission asetus (EY) N:o 2099/1999, annettu 1 päivänä lokakuuta 1999, lampaan ruhojen ja puoliruhojen ennalta vahvistetun yksityisen varastoinnin tuen myöntämisestä Irlannissa, Suomessa ja Yhdistyneessä kuningaskunnassa



Virallinen lehti nro L 257 , 02/10/1999 s. 0007 - 0007



KOMISSION ASETUS (EY) N:o 2099/1999, annettu 1 päivänä lokakuuta 1999, lampaan ruhojen ja puoliruhojen ennalta vahvistetun yksityisen varastoinnin tuen myöntämisestä Irlannissa, Suomessa ja Yhdistyneessä kuningaskunnassa EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon lampaan- ja vuohenlihan yhteisestä markkinajärjestelystä 3 päivänä marraskuuta 1998 annetun neuvoston asetuksen (EY) N:o 2467/98(1), ja erityisesti sen 12 artiklan 1 ja 4 kohdan, sekä katsoo seuraavaa: 1) Yksityisen varastoinnin tuen myöntämisen soveltamista koskevista yksityiskohtaisista säännöistä lampaan- ja vuohenliha-alalla 27 päivänä marraskuuta 1990 annetussa komission asetuksessa (ETY) N:o 3446/90(2), sellaisena kuin se on viimeksi muutettuna asetuksella (EY) N:o 3533/93(3), säädetään erityisesti yksityiskohtaisista säännöistä siinä tapauksessa, että tuen määrä on vahvistettu ennakolta kiinteämääräisenä. 2) Yksityisen varastoinnin tuen myöntämisen erityisistä edellytyksistä lampaan- ja vuohenliha-alalla 28 päivänä marraskuuta 1990 annetussa komission asetuksessa (ETY) N:o 3447/90(4), sellaisena kuin se on viimeksi muutettuna asetuksella (EY) N:o 40/96(5), vahvistetaan erityisesti sopimuskohtaiset vähimmäismäärät. 3) Asetuksen (EY) N:o 2467/98 12 artiklan 1 kohdan soveltaminen voi johtaa päätöksen tuen myöntämisestä yksityiselle varastoinnille. Kyseisessä artiklassa säädetään näiden toimenpiteiden soveltamisesta kunkin hinnanmäärittelyalueen tilanteen perusteella. Irlannissa, Suomessa ja Yhdistyneessä kuningaskunnassa vallitseva erityisen vaikea markkinatilanne huomioon ottaen kyseisessä artiklassa vahvistetut edellytykset ovat täyttyneet. Tämän vuoksi on katsottu aiheelliseksi aloittaa tällainen menettely. 4) Tässä asetuksessa säädetyt toimenpiteet ovat lampaan- ja vuohenlihan hallintokomitean lausunnon mukaiset, ON ANTANUT TÄMÄN ASETUKSEN: 1 artikla 1. Jollei asetuksen (ETY) N:o 3447/90 säännöksistä muuta johdu, lampaan ruhojen ja puoliruhojen yksityisen varastoinnin tukea koskevia hakemuksia voidaan esittää 4 päivän lokakuuta ja 12 päivän marraskuuta 1999 välisenä aikana Irlannin osalta 250 tonnin, Suomen osalta 100 tonnin ja Yhdistyneen kuningaskunnan osalta 2350 tonnin rajoissa. Sen päivän jälkeen esitettyjä hakemuksia, jona haettu kokonaismäärä ylittää ensimmäisessä alakohdassa tarkoitetut määrät, ei hyväksytä. Määriä, joita koskevat hakemukset esitetään kokonaisrajan ylittämispäivänä, pienennetään suhteellisesti. 2. Kolmen kuukauden mittaisen vähimmäisvarastointiajan tuki on 1400 euroa tonnilta. Tosiasiallinen varastointiaika on kuitenkin varastoijan valittavissa. Varastointiaika voi vaihdella kolmesta kuukaudesta enintään seitsemään kuukauteen. Jos varastointiaika on pidempi kuin kolme kuukautta, tukea lisätään 1,45 euroa tonnilta päivässä. 2 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 1 päivänä lokakuuta 1999. Komission puolesta Franz FISCHLER Komission jäsen (1) EYVL L 312, 20.11.1998, s. 1. (2) EYVL L 333, 30.11.1990, s. 39. (3) EYVL L 321, 23.12.1993, s. 9. (4) EYVL L 333, 30.11.1990, s. 46. (5) EYVL L 10, 13.1.1996, s. 6.